stanford-oval/wikipedia huggingface dataset:
Neuroestetiikka

Neuroestetiikka on 2000-luvun alussa syntynyt tieteenala, joka pyrkii neurotieteen menetelmin selittämään taiteen, erityisesti kuvataiteen tekemistä tai sen vastaanottoa tai esteettistä kokemusta yleensä.
Kylkiäinen (Suonenjoki)

| Kylkiäinen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°34′10″N, 27°00′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Kourujärveen 
Järvinumero:  14.799.1.003
Mittaustietoja
Pinnankorkeus:  117 m  
Pituus:  350 m  
Leveys:  200 m  
Rantaviiva:  0,91 km  
Pinta-ala:  3,511 ha  
Suurin syvyys:  10,6 m  
Saaria:  ei saaria 
 fiKylkiäinen 
Kylkiäinen  on Pohjois-Savossa Suonenjoella  Mäkränkylän lähellä sijaitseva lampi.
Maantietoa

Lampi on 350 metriä pitkä, 200 metriä leveä, ja sen pinta-ala on 3,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Kourujoen valuma-alueeseen (14.799) se kuuluu. Lammen vedenpinnan korkeus on 117 metriä mpy.
Missä on mun Strömsö (albumi)

| Missä on mun Strömsö Annika Eklund |
| --- | --- | --- |

Studioalbumin tiedot
 Äänitetty : 2010–2012
 Julkaistu: 2012
 Tyylilaji: iskelmä, pop
 Kesto: 32.50
 Levy-yhtiö: Warner Music
Annika Eklundin muut julkaisut
| Valonarkaa 2009 | Missä on mun Strömsö 2012 | 20 suosikkia: Shanghain valot 2013 |
Missä on mun Strömsö on Annika Eklundin kuudes studioalbumi. Se julkaistiin 28. maaliskuuta 2012 levymerkillä Warner Music.
Kappaleet

Missä on mun Strömsö – 3.53
Koti on – 3.50
Vaarin vanha saabi – 3.10
Kuin mustaa kahvia – 3.05
Sataa taas – 3.38
Silmästä silmään – 3.20
Tähdenlentoja – 3.07
Niin pieni – 4.03
Kadotettu rakkaus – 4.44
Arvostelut

Keskisuomalainen: positiivinen
Neurofibromatoosi 2

Neurofibromatoosi 2 on tyypin 1 neurofibromatoosia harvinaisempi geneettinen sairaus. Se voi periytyä dominantisti tai ilmetä uutena mutaationa. Sairaus johtuu kromosomin 22 geenin NF2 mutaatioista. Noin kolmanneksella potilaista mutaatio ilmenee mosaikismina.
Neurofibromatoosi 2 aiheuttaa erilaisia kasvaimia, kuten schwannoomia ja meningeoomia. Se altistaa myös ependymoomille. Tyypillisiä sairaudessa ovat molemminpuoliset vestibulaarischwannoomat eli akustikusneurinoomat. Näistä aiheutuu kuuloaistin etenevä heikkeneminen, ja useimmille potilaille kehittyy lopulta kuurous. Tyypin 2 neurofibromatoosiin liittyy myös jo varhaisella iällä kehittyvä kaihi. Perifeerinen neuropatia saattaa aiheuttaa tunnottomuutta ja heikkoutta raajoissa. Osa potilaista tarvitseekin pyörätuolin liikkumista varten. Oireisiin voivat kuulua myös tinnitus, huimaus, tasapainon menetys, päänsärky ja kouristelu. Vaikea-asteista huimausta, pahoinvointia ja oksentelua esiintyy edenneessä tyypin 2 neurofibromatoosissa. Ihokasvaimia esiintyy noin 70 %:lla potilaista. Taudin aiheuttavan mutaation ollessa mosaiikkimuotoinen on oireiden kuvattu olevan lievempiä.
Tyypin 2 neurofibromatoosi lyhentää ihmisen elinajanodotetta. Ennustetta heikentäviä tekijöitä ovat taudin varhainen alkamisikä ja monien meningeoomien toteaminen. Parantavaa hoitoa sairauteen ei ole, mutta monet kasvaimet voidaan poistaa kirurgisesti. Tyypin 2 neurofibromatoosin esiintyvyydeksi on arvioitu noin 1/60 000. Tyypin 2 neurofibromatoosi todetaan usein vasta nuorella aikuisiällä, mutta se saatetaan todeta jo varhain lapsuudessa.
National Westminster Bank

National Westminster Bank Plc on brittiläinen pankki, joka on kuulunut Royal Bank of Scotland Groupiin vuodesta 2000. Pankki harjoittaa vähittäispankkitoimintaa nimellä NatWest.  NatWestillä on laaja konttoriverkosto Englannissa ja Walesissa.
Historiaa

National Westminster Bank aloitti toimintansa vuoden 1970 alussa, kun vuonna 1968 sovittu fuusio National Provincial Bankin (perustettu 1833) ja Westminster Bankin (perustettu 1836) välillä toteutui.
Royal Bank of Scotland Groupiin NatWest sulautui vuonna 2000 vuonna 1999 alkaneen Bank of Scotlandin ja Royal Bank of Scotlandin välisen tarjouskilpailun seurauksena.
Aiheesta muualla

NatWestin verkkosivut (englanniksi)
Morton Subotnick

Subotnick soittamassa Buchla-syntetisaattoria studiollaan New Yorkin yliopistossa, 2012.
Morton Subotnick (s. 14. huhtikuuta 1933 Los Angeles) on yhdysvaltalainen säveltäjä. Hän on yksi elektronisen musiikin pioneereista ja on innovatiivisesti yhdistänyt soittimia äänen tuottamiseen muun muassa interaktiivisilla tietokonejärjestelmillä. Useimmissa hänen teoksissaan on tietokoneosuus tai live-elektroniikkaa. Subotnick tuli tunnetuksi Nonesuch Recordsin tilaamalla teoksellaan Silver Apples of the Moon (1967), jossa hän käytti Donald Buchlan kehittämää syntetisaattoria. Syntetisaattorin ominaisuuksissa oli huomioitu Subotnickin ja Ramon Senderin ehdotukset.
Subotnick pääsi teoksellaan After the Butterfly Pulitzer-finalistiksi vuonna 1980. Hänen teoksiinsa kuuluu myös multimediaooppera Jacob's Room, jonka konserttiversio kantaesitettiin vuonna 1985. Myöhemmin säveltäjä loi teoksestaan uutena versiona kokonaisen yksinäytöksisen kamarioopperan, joka kantaesitettiin vuonna 2010. Subotnickin kustantaja on Schott Music.
Vuonna 2009 albumi Silver Apples of the Moon (1967) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Subotnickin vaimo on lauluvirtuoosi, äänitaiteilija Joan La Barbara.
Aiheesta muualla

Viralliset sivut (englanniksi)
Natriumstearoyyli-2-laktylaatti

| Natriumstearoyyli-2-laktylaatti |
| --- | --- |

Tunnisteet
CAS-numero:  25383-99-7
PubChem CID:  23671849
Ominaisuudet
Molekyylikaava:  C24H43O6Na
Moolimassa:  450,58 g/mol
Ulkomuoto:  valkoinen tai kellertävä jauhe
Sulamispiste:  49 °C
Tiheys:  1,063 g/cm3
Natriumstearoyyli-2-laktylaatti on elintarvikkeiden lisäaine, jonka E-koodi on E481. Se on emulgointiaine ja sitä valmistetaan synteettisesti maito- ja steariinihaposta, joista jälkimmäinen saattaa olla eläinperäistä. Natriumstearoyyli-2-laktylaattia käytetään muun muassa jälkiruoissa, makeisissa, aamiaismuroissa ja kahvileivissä.
Aiheesta muualla

PubChem: Sodium stearoyl-2-lactylate (englanniksi)
Murtolammi

Murtolammi tai Murtolampi voi tarkoittaa seuraavia:
Murtolampi, lampi Hankasalmella
Murtolammi, järvi Jämsän Koskenpäällä
Murtolammi, järvi Jämsän pohjoisosassa
Murtolampi, lampi Karstulassa
Murtolampi, lampi Keuruun Hinkkaperällä
Murtolampi, lampi Keuruun Suojärvellä
Murtolampi, lampi Muuramessa
Murtolammi, lampi Mänttä-Vilppulan Myllykylässä
Murtolampi, lampi Petäjäveden Hallanperällä
Murtolammi, lampi Ruovedellä
Murtolampi, lampi Saarijärvellä
Murtolampi, lampi Suonenjoella
Murtolammi, eteläisempi Uuraisten Murtoperällä sijaitsevista lammista
Murtolammi, pohjoisempi Uuraisten Murtoperällä sijaitsevista lammista
Murtolampi, lampi Ähtärissä lähellä Eläinpuistoa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Murtolammi”, voi hakea sivunnimihaulla, laajalla sivunnimihaulla tai tekstihaulla.
NTF

NTF voi tarkoittaa ainakin seuraavia asioita:
Nationalföreningen för trafiksäkerhetens främjande, NTF, ruotsalainen liikenneturvallisuusjärjestö
Den norske tannlegeforening, NTF, norjalainen hammaslääkärien ammattiliitto
Nordiska Transportarbetarefederationen, NTF, Pohjoismaiden kuljetustyöntekijöiden liitto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NTF”, voi hakea sivunnimihaulla, laajalla sivunnimihaulla tai tekstihaulla.
Naisten seksuaalinen valta

| Naisten seksuaalinen valta |
| --- | --- |

Kirjailija:  Henry Laasanen
Kansitaiteilija:  Satu Paakkala
Kieli:  suomi
Kustantaja:  Multikustannus
Julkaistu:  2008
Ulkoasu:  nidottu
Sivumäärä:  356
ISBN:  978-952-468-165-0
Sarja: Erottaja
Löydä lisää kirjojaKirjallisuuden teemasivulta
Naisten seksuaalinen valta on vuonna 2008 ilmestynyt Henry Laasasen kirjoittama kirja, joka esittelee käsityksen naisten seksuaalisesta vallasta. Teos perustuu Laasasen sosiologian pro gradu -tutkielmaan.
Laasasen tavoitteena on tuoda arkikeskustelun käsite naisten seksuaalisesta vallasta yhteiskuntatieteellisen keskustelun kohteeksi. Hänen mukaansa naisten seksuaalinen valta on eräs keskeisistä vallan muodoista yhteiskunnassa. Tämä valta siirtää varallisuutta ja muita voimavaroja miehiltä naisille. Miehille naisten seksuaalinen valta aiheuttaa kustannuksia, jotka ilmenevät miesten rooliodotuksen ahtautena ja suorituspakkona.
Laasasen mukaan naiset voivat vaikuttaa miesten käyttäytymiseen hallitsemalla miesten seksin saantia, sillä saadakseen seksiä miesten on ”maksettava” siitä jotenkin. Seksi on voimavara, jota nainen voi tarjota tai jonka tarjoamisesta nainen voi pidättäytyä. Tämä näkökulma on Laasasen mielestä vaiettu puheenaihe.
Kirjan lähteisiin sisältyy sosiologista, sosiaalipsykologista, evoluutiopsykologista, feminististä ja taloustieteellistä kirjallisuutta. Kirjan tavoitteeksi sanotaan yhteiskuntatieteiden ja sukupuolitutkimuksen vakiintuneiden ajattelumallien ravisteleminen.
Kirjan poistoyritys Turun kaupunginkirjastosta

Turun kaupungin kirjastovirkailija poisti 23. joulukuuta 2017 omavaltaisesti kirjan kirjaston kokoelmasta, Facebookiin kirjoittamansa mukaan "kirja ei mennyt edes myyntikärryyn vaan suoraan rouhimoon". Asia sai julkisuutta sosiaalisessa mediassa, minkä jälkeen Turun kaupunginkirjaston seutupalvelupäällikkö totesi Turun kaupunginkirjaston Facebook-sivulla, että "toiminta ei ollut kirjaston toimintaperiaatteiden mukaista ja kirjasto on ryhtynyt tarvittaviin toimenpiteisiin".
Aiheesta muualla

Kirjoittajan aiheeseen liittyvä blogi
Laasanen, Henry: Naisten seksuaalinen valta: Feministisen tasa-arvoparadigman kritiikkiä (PDF) (Sosiologian pro gradu -tutkielma, Jyväskylän yliopisto) urn.fi.  2006.
Ylen Elävä arkisto: Henry Laasanen ja miesten tasa-arvo-ongelmat
Stenbäck, Irma: Naisten seksuaalinen valtako tabu? Sosiologi Henry Laasanen herätti seksiteorioillaan kiivaan debatin. Helsingin Sanomat 15.3.2008.
Paalanen, Tommi & Karhumäki, Aune: Vallaton vai valtava halu? – Naisten seksuaalisen vallan kriittistä arviointia Tieteessä tapahtuu 7/2008 (vol. 26)
Nasbinals

| Nasbinals |
| --- | --- |

 vaakuna
 Nasbinals
 Koordinaatit: 44°39′47″N, 3°02′50″E 
Valtio:  Ranska
Alue:  Occitanie
Departementti:  Lozère
Arrondissementti:  Mende
Pinta-ala:  
 – Kokonaispinta-ala:  63,3 km²
Väkiluku (2014):  513 
 – Väestötiheys:  8 as./km²
Kunnan numero:  48104
 
 Kunnan kotisivut 
Infobox OKVirheellinen NIMI-arvo: 
Nasbinals on kunta Ranskan eteläosassa Lozèren departementissa Occitanien alueella.
Nähtävyyksiä

Kunnan nähtävyyksiä on romaaninen Pyhän Marian kirkko (Église Sainte-Marie), joka on ollut tärkeä etappi Pyhän Jaakobin pyhiinvaellusreitillä Santiago de Compostelaan. Kirkossa on kahdeksankulmainen kellotorni.
Aiheesta muualla

Kuvia tai muita tiedostoja aiheesta Nasbinals Wikimedia Commonsissa
Pyhän Marian kirkko
National Space Science Data Center

National Space Science Data Center (NSSDC) (suom. Kansallinen avaruustieteen tietokeskus) on Nasan osasto, joka luotiin arkistoimaan Nasan avaruustehtävien dataa. NSSDC sijaitsee Nasan Goddard Space Flight Centerissä Greenbeltissä Marylandissä. NSSDC tarjoaa yleisölle ja tutkijoille ilmaiseksi yhteyden Nasan ja sen yhteistyötahojen keräämään tieteelliseen dataan. Varsinainsen tieteellisen raakadatan lisäksi löytyy myös kuvia. NSSDC ylläpitää maailmanlaajuista International Designator-tunnustoa kaikille laukaistuille avaruusaluksille ja kiertoradalla oleville satelliiteille.
Master Catalog

Master Catalog on julkinen tietojärjestelmä, jonka kautta haluttua dataa voidaan hakea esimerkiksi tehtävän tai kokeen perusteella.
Aiheesta muualla

About NSSDC
NSSDC website
Aboat NSSDC Master Catalog
NSSDC Master Catalog (Arkistoitu – Internet Archive)
Kuolleen miehen kupletti -EP

| Kuolleen miehen kupletti -EP Viikate |
| --- | --- | --- |

EP-levyn tiedot
 Julkaistu: 25. maaliskuuta 2004
 Tyylilaji: heavy metal, rautalankamusiikki
 Kesto: 20.24
 Levy-yhtiö: Ranka Recordings
Listasijoitukset
  Suomen virallinen singlelista: 2.
Viikatteen muut julkaisut
| Surut pois ja kukka rintaan 2003 | Kuolleen miehen kupletti -EP 2004 | Kuutamourakat 2004 |
Kuolleen miehen kupletti -EP on Viikate-yhtyeen EP, joka on julkaistu vuonna 2004. Kappale "Vasten kuutamon siltaa" on suomennettu versio Roky Ericksonin kappaleesta "Night of the Vampire".
EP nousi Suomen virallisen singlelistan sijalle 2.
Kappaleet

Kuolleen miehen kupletti – 4.01
Kaakko – 3.24
Katoan – 5.09
Sirkkelimiehen viitonen – 3.07
Vasten kuutamon siltaa – 4.43
Arvostelut

Imperiumi.net:
Aiheesta muualla

Kuolleen miehen kupletti -EP Discogsissa. (englanniksi)
Albumi Kuolleen miehen kupletti -EP Encyclopaedia Metallum -sivustolla (englanniksi)
National Treasure – kansallisaarre

| National Treasure – kansallisaarre> National Treasure |
| --- | --- |

Ohjaaja:  Jon Turteltaub
Käsikirjoittaja:  Jim Kouf Oren Aviv Charles Segars Cormac Wibberley Marianne Wibberley
Tuottaja:  Jerry Bruckheimer Jon Turteltaub
Säveltäjä:  Trevor Rabin
Kuvaaja:  Caleb Deschanel
Leikkaaja:  William Goldenberg
Tuotantosuunnittelija:  Norris Spencer (käännä suomeksi)
Pukusuunnittelija:  Judianna Makovsky
Pääosat:  Nicolas Cage Diane Kruger Justin Bartha Sean Bean Jon Voight Harvey Keitel
Valmistustiedot
Valmistusmaa:   Yhdysvallat
Tuotantoyhtiö:  Walt Disney Pictures  Jerry Bruckheimer Films Junction Entertainment Saturn Films
Levittäjä:  InterCom Netflix Disney+
Ensi-ilta:  19. marraskuuta 2004
Kesto:  131 minuuttia
Alkuperäiskieli:  englanti
Budjetti:  100 000 000 Yhdysvaltain dollaria
Seuraaja:  National Treasure: Salaisuuksien kirja
Aiheesta muualla
IMDb 
Elonet
AllMovie
Infobox OKNimi-testi OK: 
National Treasure – kansallisaarre (National Treasure) on 19. marraskuuta 2004 ensi-iltansa saanut yhdysvaltalainen seikkailuelokuva, jossa etsitään Vapaamuurarien kätkemää valtavaa aarretta. Elokuva sai Suomen ensi-iltansa 31. joulukuuta 2004. Elokuvan ohjasi Jon Turteltaub ja tuotti Jerry Bruckheimer. Elokuvan budjetti oli 100 miljoonaa dollaria ja maailmanlaajuinen tuotto oli noin 347,9 miljoonaa dollaria .
Elokuvan jatko-osa National Treasure: Salaisuuksien kirja sai ensi-iltansa Yhdysvalloissa 21. joulukuuta 2007 ja Suomessa 15. helmikuuta 2008.
Rooleissa

| 0 | 1 | 2 |
| --- | --- | --- |
|  Nicolas Cage   | … |  Benjamin Gates   |
|  Diane Kruger   | … |  Abigail Chase   |
|  Justin Bartha   | … |  Riley Poole   |
|  Sean Bean   | … |  Ian Howe   |
|  Jon Voight   | … |  Patrick Gates   |
|  Harvey Keitel   | … |  Peter Sadusky   |
|  Christopher Plummer   | … |  John Gates   |
|  David Dayan Fisher   | … |  Shaw   |
Aiheesta muualla

FilmGoer: National Treasure 2: kansallisaarre (arvostelu)
National Trust

National Trust (National Trust for Places of Historic Interest or Natural Beauty) on Englannissa, Pohjois-Irlannissa ja Walesissa toimiva ympäristönsuojelujärjestö. Sillä on neljä miljoonaa jäsentä (2011). Se saa varansa lahjoituksista (etenkin testamenteista), jäsenmaksuista, vierailijoiden pääsymaksuista ja erilaisten tuotteiden myynnistä. Vuonna 2011 järjestön kohteissa kävi 18 miljoonaa vierailijaa. Se pyrkii myös edistämään lähiruokaa, vuokraa viljelypalstoja ja edistää uusiutuvan energian käyttöä kohteissaan. Järjestöllä on noin neljätuhatta vakinaista ja neljätuhatta kausityöntekijää sekä 38 000 vapaaehtoista, jotka tekevät vuosittain yhteensä kaksi miljoonaa tuntia töitä.
Järjestö omistaa
300 vanhaa taloa tai puutarhaa
luonnonsuojelualueita 2 550 neliökilometriä, 700 km rantaviivaa
National Trust perustettiin vuonna 1895 kun teollistumisen pelättiin tuhoavan perinteisen englantilaisen maiseman. Ympäristön likaantumisen lisäksi ongelmana oli se, että merkittävät luontokohteet uhkasivat siirtyä yksityisomistukseen. Englannissa ei ole jokamiehenoikeutta, joten suojelualueet ja puistot ovat monelle ainoa tapa päästä kosketuksiin metsän ja rannikon luonnon kanssa.
Vierailluimmat kohteet

Kaudella 2017–18 kymmenen suosituinta pääsymaksullista kohdetta olivat:
Giant’s Causeway, kalliomuodostuma Pohjois-Irlannin Antrimissa  — 693 000
Clumber Park, luonnonpuisto Englannin Nottinghamshiressä — 653 000
Cliveden, kartano Englannin Buckinghamshiressä — 491 000
Attingham Park, kartano Englannin Shropshiressä — 471 000
Waddesdon Manor, kartano Englannin Buckinghamshiressä — 468 000
Belton House, kartano Englannin Lincolnshiressä — 446 000
Larrybane, entinen liitukivilouhos Pohjois-Irlannin Antrimissa — 435 000
Fountains Abbey Estate, luostarin rauniot Englannin North Yorkshiressä — 414 000
Anglesey Abbey, kartano ja entinen luostari Englannin Cambridgeshiressä — 393 000
Calke Abbey, kartano ja entinen luostari Englannin Derbyshiressä — 393 000
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut
Giant’s Causeway Pohjois-Irlannin Antrimissa on National Trustin suosituin kohde.
Kokkolan Viinijuhlat

Kokkolan Viinijuhlat on Kokkolassa järjestettävä kaksipäiväinen musiikkifestivaali. Vuonna 2024 tapahtuma järjestettiin 26.-27.7. Kokkolan tapahtumapuistossa. Tapahtuma on yhdistelmä musiikkia, ruokaa sekä viinejä. Artisteja tulee niin Suomesta kuin ulkomailtakin. Tapahtuma järjestettiin ensimmäistä kertaa vuonna 2021 heinäkuussa.
Tapahtuman järjestämisestä vastaa Nordic Live Productions Oy.
Esiintyjät > 2021

Europe (SWE)
Reino Nordin
Apocalyptica
J. Karjalainen
Elastinen
Erin
Arttu Wiskari
Ressu Redford
Ida Paul & Kalle Lindroth
Samuli Edelmann
ONEVIOLIN
Esiintyjät > 2022

Arttu Wiskari
Behm
Maija Vilkkumaa
Sonata Arctica
J. Karjalainen
Mariska
Tehosekoitin
Waltteri Torikka
BESS
Drömhus
Kaija Koo
Basic Element
Kolmas Nainen
Ellie Goulding
Marko Hietala
Ressu Redford
Haloo Helsinki
Abreu
Ida Paul & Kalle Lindroth
Pandora
Younghearted
Erika Vikman
Esiintyjät > 2023

Samu Haber
Anna Puu
Alma
Portion Boys
Erika Vikman
Anssi Kela
Tommi Läntinen
Arppa
Osmo Ikonen
Hurts
Juha Tapio
The 69 Eyes
Viivi
Kuumaa
Happoradio
Klamydia
Ilta
Kuningasidea
Esiintyjät > 2024

Kolmas Nainen
Lauri Haav
The 69 Eyes
Janna Hurmerinta
Teflon Brothers
Melanie C
Sanni (laulaja)
Ressu Redford
Antti Ketonen
Bee (laulaja)
Aiheesta muualla

Kokkolan Viinijuhlat - Nettisivut
Niemand heeft nog tijd

|  Niemand heeft nog tijd> Kappaleen tiedot |
| --- | --- |
Esittäjä(t):  Mrs. Einstein
Säveltäjä(t):  Ed Hooijmans
Sanoittaja(t):  Ed Hooijmans
Euroviisutiedot
Vuosi:  1997
Maa:  Alankomaat
Kieli:  hollanti
Sijoitus:  22.
Pisteet:  5
Sanat:  sanoitus
Muuta:  Kapellimestarina Dick Bakker
Niemand heeft nog tijd on Mrs. Einsteinin esittämä kappale, joka edusti Alankomaita vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa 25 maan joukosta sijalle 22. 5 pisteellä.
Nevena Ignjatović

Nevena Ignjatović (serb. Невена Игњатовић; s. 28. joulukuuta 1990 Kragujevac) on serbialainen alppihiihtäjä.
Ignjatović on kilpaillut maailmancupissa tammikuusta 2010 lähtien. Ensimmäiset maailmancupin pisteensä hän sai oltuaan 27:s Banskon alppiyhdistetyssä maaliskuussa 2015. Kymmenen parhaan joukkoon hän on sijoittunut kuudennella sijallaan Lenzerheiden alppiyhdistetyssä tammikuussa 2018. Paripujottelussa hän on ollut parhaimmillaan neljästoista Courchevelissa joulukuussa 2017 ja tavallisessa pujottelussa yhdeksästoista Zagrebissa tammikuussa 2017.
Ignjatović osallistui olympialaisiin ensimmäistä kertaa Vancouverissa 2010, jolloin hän oli pujottelussa 32:s ja suurpujottelussa 39:s, mutta keskeytti supersuurpujottelussa. Hän sijoittui Garmisch-Partenkirchenin maailmanmestaruuskilpailuissa 2011 pujottelussa jälleen 32:nneksi, minkä lisäksi hän oli suurpujottelussa 50:s. Schladmingin MM-kilpailuissa 2013 hän oli pujottelussa 34:s ja suurpujottelussa 41:s. Sotšin olympialaisissa 2014 hän oli suurpujottelussa 28:s ja keskeytti pujottelun.
Vailin MM-kilpailuissa 2015 Ignjatović oli suurpujottelussa 42:s ja keskeytti pujottelun. St. Moritzin MM-kilpailuissa 2017 hän sijoittui alppiyhdistetyssä 24:nneksi ja suurpujottelussa 27:nneksi sekä keskeytti pujottelun. Pyeongchangin olympialaisissa 2018 hän oli alppiyhdistetyssä neljästoista sekä pujottelussa ja suurpujottelussa 26:s. Åren MM-kilpailuissa 2019 hän sijoittui alppiyhdistetyssä 19:nneksi, pujottelussa 28:nneksi ja suurpujottelussa 39:nneksi sekä keskeytti supersuurpujottelussa. Cortina d’Ampezzon MM-kilpailuissa 2021 hän oli supersuurpujottelussa 33:s sekä keskeytti syöksylaskussa ja alppiyhdistetyssä. Pekingin olympialaisissa 2022 hän sijoittui syöksylaskussa 30:nneksi.
Ignjatović voitti Trentinon universiadeissa 2013 kultaa pujottelussa. Harbinin universiadeissa 2009 hän sijoittui supersuurpujottelussa neljänneksi.
Kokkolan Tiikerit

| Kokkolan Tiikerit |
| --- | --- |

Koko nimi:  Kokkolan Tiikerit
Perustettu:  1974
Kenttä:  Hollihaan Liikuntahalli, Kokkola
– Kapasiteetti:  1200 henkeä, 500 kiinteää istumapaikkaa
Puheenjohtaja:   Sami Hänninen
Valmentaja:   Mikko Keskisipilä
Sarja:  Lentopallon Mestaruusliiga
Kokkolan Tiikerit on kokkolalainen lentopalloseura, jonka miesten lentopallon edustusjoukkue on voittanut kolme kertaa lentopallon Suomen mestaruuden, vuosina 2013, 2015 ja 2016. Vuonna 1974 perustetun seuran toiminta eli vuosien ajan hiljaiseloa, kunnes Tiikerit herätettiin uudelleen henkiin tammikuussa 2008.
Tiikerit voitti miesten lentopallon 1-sarjan kaudella 2010-11 ja nousi liigakarsintojen kautta Mestaruusliigaan eli Suomen korkeimmalle sarjatasolle. Edellisen kerran Suomen pääsarjassa se oli pelannut 1980-luvun vaihteessa. Paluukaudellaan Mestaruusliigassa Tiikereiden täytyi uusia paikkansa liigakarsintojen kautta. Kaiken kaikkiaan Tiikerit pelasikin uudelleentulemisensa jälkeen osallistunut liigakarsintoihin kolmesti peräkkäin: kaksi kertaa 1-sarjasta nousua tavoitellen (2010, 2011) ja kerran (2012) liigapaikkansa säilymisen puolesta taistellen.
Kaudella 2013 Tiikerit voitti Lentopallon Mestaruusliigan kukistamalla finaalisarjassa Loimaan Hurrikaanin voitoin 4-2. Kaudella 2014 Tiikerit vei Vantaan Energia Areenalla Suomen cupin Vammalan Lentopalloa vastaan 3-1, mutta Mestaruusliigan finaaleissa se taipui VaLePalle otteluvoitoin 2-4.
Kaudella 2014–2015 Tiikerit voitti Hämeenlinnan Elenia areenalla Suomen cupin jälleen Vammalan Lentopalloa vastaan erin 3-1 ja voitti liigamestaruuden. Kaudella 2015-16 Tiikerit voitti kolmannen SM-kultansa sekä kolmannen kerran peräkkäin Suomen Cupin. Useamman kauden menestykseksen jälkeen Tiikerien runko hajosi ja kausi 2016-17 päättyi hallitsevalta mestarilta puolivälierissä. Suomen Cupissa Tiikerit ylsi välieriin.
Kaudella 2020-2021 Tiikerit palasivat jälleen mitalikantaan voittaessaan pronssiottelussa Vantaan Ducksin 3-1. Tiikereiden SM-mitali oli seurahistorian viides ja ensimmäinen pronssinen.
Saavutukset

3 SM-kultaa, Suomen mestari 2013, 2015, 2016
1 SM-hopea 2014
1 SM-pronssi 2021
3 Suomen Cup - kulta, Suomen Cupin mestari 2013, 2014, 2015
1 Suomen Cup - hopea, 2021
Muita mainitsemisen arvoisia saavutuksia:
1-sarjan mestari 2011
1-sarjan hopea 2010
Lentopallon mestaruussarjassa  9. 1982
Lentopallon mestaruussarjassa 6. 1981
Lentopallon mestrauussarjassa 6. 1980
Lentopallon mestrauussarjassa 6. 1979
Nousu mestaruusarjaan 1978, 2011